தீனா முரளிதரன்

**தீனா முரளிதரன்** (*Thinaah Muralitharan*; சீனம்: 蒂娜·慕拉利達蘭) என்பவர் மலேசிய இறகுப் பந்தாட்ட வீரர். 2013-ஆம் ஆண்டில் மலேசியத் தேசிய அணியில் இடம் பெற்றவர். 2022-ஆம் ஆண்டு காமன்வெல்த் இறகுப் பந்தாட்ட போட்டிகளில் இரு தங்கப் பதக்கங்களைப் பெற்று சாதனை படைத்து உள்ளார்.

இறகுப் பந்தாட்ட உலகக் கூட்டமைப்பின்  *(Badminton World Federation);* 2022 சூலை மாதம் 12-ஆம் தேதி புள்ளிவிவரங்களின்படி தீனா முரளிதரன், உலகத் தர வரிசையாளர்களில் 11-ஆவது இடம் வகிக்கிறார். தற்சமயம் இவர் நாட்டின் முதல் நிலை இரட்டையர் ஆட்டக்காரராவார்.

2022-ஆம் ஆண்டு காமன்வெல்த் இறகுப் பந்தாட்ட போட்டிகளில் பெர்லி தான் *(Pearly Tan)* என்பவருடன் ஜோடி சேர்ந்த தீனா முரளிதரன்; கடந்த 2021-ஆம் ஆண்டில் சுவிட்சர்லாந்தில் நடைபெற்ற உலக விருதுக்கான போட்டிகளின் இரட்டையர் பிரிவில் வெற்றி பெற்றார். இவருடைய தங்கை செலினா *(Selinaah Muralitharan),* சிலாங்கூர் மாநிலத்தின் முன்னாள் இறகுப் பந்தாட்ட வீரர் ஆகும்.

## சொந்த வாழ்க்கை

இவரின் தந்தையார் முரளிதரன்; ஒரு பொறியியலாளர். தாயார் டாக்டர் பரிமலா தேவி, இந்தத் தம்பதியரின் 2-ஆவது பிள்ளை தீனா முரளிதரன். 
  
இவர் தமிழ், மலாய் மொழி, ஆங்கிலம் மற்றும் மாண்டரின் சீனம் ஆகிய நான்கு மொழிகளில் சரளமாக பேசக் கூடியவர். புக்கிட் ஜலீல் விளையாட்டுப் பள்ளியில் *(Bukit Jalil Sports School)* படிக்கும் போது தன் நண்பர்களிடம் இருந்து சீன மொழியைக் கற்றுக் கொண்டார்.

## பொதுநலவாய (காமன்வெல்த்) விளையாட்டுக்கள்

பொதுநலவாய (காமன்வெல்த்) விளையாட்டுக்கள் (*Commonwealth Games*) என்பவை ஒரு பன்னாட்டு, பல-விளையாட்டுப் போட்டிகள் கொண்ட நிகழ்வு. ஒவ்வொரு நான்கு ஆண்டுகளுக்கு ஒரு முறை நடத்தப்படுகிறது.

பொதுநலவாய நாடுகளின் உயர் மட்ட விளையாட்டு வீரர்களுக்கான போட்டிகளாகும். பொதுநலவாய விளையாட்டுக்களில் பங்கேற்கும் வீரர்களின் எண்ணிக்கை வழக்கமாக ஏறக்குறைய 5,000-ஆக இருக்கும்.

**பொதுநலவாய விளையாட்டுக்களின் கூட்டமைப்பு** (CGF) இந்த விளையாட்டுக்களை இயக்கவும் கட்டுப் படுத்தவும் பொறுப்பான நிறுவனமாகும். தற்போது பொதுநலவாய நாடுகள் அமைப்பில் 54 உறுப்பு நாடுகள் உள்ளன. மற்றும் 71 அணிகள் விளையாட்டுகளில் பங்கேற்கின்றன.

## 2022 காமன்வெல்த் விளையாட்டுகள்: இறகுப் பந்தாட்ட வெற்றியாளர்கள்

File:The six medallists in the women's doubles (Gayathri Gopichand).jpg|காயத்ரி கோபிசந்த்
File:The six medallists in the women's doubles (Treesa Jolly).jpg|திரேசா ஜோலி
File:The six medallists in the women's doubles (Pearly Tan).jpg|பெர்லி தான்
File:The six medallists in the women's doubles (Thinaah Muralitharan).jpg|தீனா முரளிதரன்
File:The six medallists in the women's doubles (cropped) (Chloe Birch).jpg|குளோ பிர்ச்
File:Lauren Smith.jpg|லாரன் ஸ்மித்


## 2022 காமன்வெல்த் விளையாட்டுப் போட்டி

பர்மிங்காம் 2022 காமன்வெல்த் விளையாட்டுப் போட்டியில் பெண்கள் பேட்மிண்டன் இரட்டையர் பிரிவில் பதக்கம் வென்ற ஆறு பேர்.

இடமிருந்து வலம்: 
* குளோ பிர்ச் - லாரன் ஸ்மித் இங்கிலாந்து; 
* பெர்லி தான் - தீனா முரளிதரன் மலேசியா; 
* திரேசா ஜாலி - காயத்ரி கோபிசந்த் இந்தியா.

### பெண்கள் இரட்டையர்

## உலக இறகுப் பந்தாட்ட வாகையர் போட்டிகள்
**(BWF International Challenge/Series)**

### பெண்கள் ஒற்றையர்

### பெண்கள் இரட்டையர்

## மேற்கோள்கள்

## மேலும் காண்க
* சுதேசுவரி முதுகசன்
* கிசோனா செல்வதுரை
* லீ சாங் வேய்

## வெளி இணைப்புகள்
* '''தீனா முரளிதரன்''': உலகப் பூப்பந்து கூட்டமைப்பு (Badminton World Federation) இணையத் தளத்தின் தனிப்பட்ட தகவல்கள்

பகுப்பு:1998 பிறப்புகள்
பகுப்பு:மலேசிய விளையாட்டு வீரர்கள்
பகுப்பு:மலேசியத் தமிழ்ப் பெண்கள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:தமிழ்ப் பெண் விளையாட்டு வீரர்கள்
பகுப்பு:மலேசிய இறகுப்பந்தாட்ட வீரர்கள்